ড্যারিল কালিনান
ড্যারিল জন কালিনান (ইংরেজি: Daryll Cullinan; জন্ম: ৪ মার্চ, ১৯৬৭) কেপ প্রদেশের কিম্বার্লিতে জন্মগ্রহণকারী সাবেক ও প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। দলে ড্যারিল কালিনান মূলতঃ ব্যাটসম্যান হিসেবে ভূমিকা রাখেন। অবসর পরবর্তীকালে ইন্ডিয়ান ক্রিকেট লিগে কলকাতা টাইগার্সের কোচের দায়িত্ব পালন করেন।